Hook & Loop Fastener COINS - Hook & Loop Fastener Manufacturer | 3M Dual Lock | Cable Ties - Rip 'n Grip
Exec Time: 0.28692 Seconds
Memory Usage: 5.759743 Megabytes Dale-kollege - Wikipedia
Sir Langham Dale, later superintendent-generaal van onderwys in die Kaapkolonie, na wie Dale-kollege genoem is.
Dale-kollege is 'n sekondêre staatskool vir seuns op King William's Town in die Oos-Kaap, Suid-Afrika.
Dis skool is in 1861 gestig en etlike jare later genoem na sir Langham Dale (1826–1898), superintendent-generaal van onderwys in die Kaapkolonie en vroeër (van die ouderdom van 22) hoogleraar aan die Suid-Afrikaanse Kollege in Kaapstad. Die skool se hoeksteen is op 6 September 1877 gelê deur sir Bartle Frere, goewerneur van die Kaapkolonie. Onder ou bedeling is net wit leerders tot Dale-kollege toegelaat. Die skool is vroeg in die 1990's oopgestel vir alle rasse, maar nadat die dorp se wit bevolking drasties afgeneem het (van 2 881 in 2001 se sensus tot 1 892 in 2011 s'n) het Dale binne sowat 20 jaar amper uitsluitlik swart leerders gehad.
Dale se susterskool, die Hoër Meisieskool Kingsridge, gestig in 1875, het tot Oktober 2004 as die Hoër Meisieskool Kaffrarië (Eng.: Kaffrarian High School for Girls) bekendgestaan. Dié naam is verander omdat "Kaffrarië" (wat "land van die Kaffers" of "Kafferland" beteken) as kwestend beskou word.
Dale se 98 matrikulante het in 2012 'n 88,8%-slaagsyfer behaal, 2013 se 93 'n 93,5%-slaagsyfer en 2014 se 114 'n 91,2%-slaagsyfer. Die skool was in 2015 onder die top 20 rugbyskole in die land op FNB se ranglys. Middel 2015 was Dale die Suid-Afrikaanse skool wat die 14de meeste Springbokke opgelewer het sedert 1906, naamlik sewe.
(en) Schirmer, Peter. Die Beknopte Geïllustreerde Ensiklopedie van Suid-Afrika. Johannesburg: Central News Agency (Pty) Ltd.
(en) Die skool se webtuiste. URL besoek op 11 Mei 2016.
↑ (en) Die 2001-sensussyfers weergegee deur Adrian Frith. URL besoek op 11 Mei 2016.
↑ (en) Die 2011-sensussyfers weergegee deur Adrian Frith. URL besoek op 11 Mei 2016.
↑ (en) Potential Springboks at Dale College need help to reach full potential. URL besoek op 11 Mei 2016.
↑ (en) Top 20 schools rankings (26 May). URL besoek op 11 Mei 2016.
↑ (en) Springboks by School. URL besoek op 11 Mei 2016.
Ontsluit van "https://af.wikipedia.org/w/index.php?title=Dale-kollege&oldid=1972415"
Last edited on 8 April 2019, at 09:39